تفسیر کی اقسام و کتب

تفسیر کی اقسام اور کتب سے پہلے لفظ تفسیر کے معانی اور مفاہیم کو سمجھنے کی ضرورت ہوتی ہے۔
قرآن کی تشریح و وضاحت کے علم کو تفسیر کہتے ہیں اور تفسیر کرنے والے کو مفسر۔
تفسیر وہ علم جس سے قرآن کو سمجھا جاتا ہے۔ اس علم سے قرآن کے معانی کا بیان، اس کے استخراج کا بیان، اس کے احکام کا استخراج معلوم کیا جاتا ہے۔ اور اس سلسلے میں لغت، نحو، صرف، معانی و بیان وغیرہ سے مدد لی جاتی ہے۔ اس میں اسباب نزول، ناسخ و منسوخ سے بھی مدد لی جاتی ہے۔

## تفسیر کی اقسام
# تفسیر بیانی
# تفسیر فقہی
# تفسیر کلامی یا تفسیر العقائد و المناقشات
# علمی و فکری تفاسیر
# تفسیر اشاری یا تفسیر الصوفیہ
# تفسیر عنوانی یا موضوعی
# جدید طریقہ ہائے تفاسیر

## 1 صدی ہجری کی تفاسیر
### تفسیر عہد صحابہ میں
وہ صحابہ جن سے تفسیری روایات بکثرت ملتی ہیں:
# ابو بکر صدیق
# عمر فاروق
# عثمان بن عفان
# علی مرتضیٰ
# عبد اللہ بن عباس
# عبد اللہ بن مسعود
# ابی بن کعب
# زید بن ثابت
# ابو موسیٰ اشعری
# عبد اللہ بن زبیر

#### مکہ کا تفسیری مکتب
# عبد اللہ بن عباس
# مجاہد بن جبر
# سعید بن جبیر
# عکرمہ
# طاؤس
# عطاء بن ابی رباح

#### مدینہ کا تفسیری مکتب
# ابی بن کعب
# محمد بن کعب قرظی
# ابو العالیہ
# زید بن اسلم
# عبد الرحمن بن زید

#### کوفہ کا تفسیری مکتب
# عبد اللہ بن مسعود
# حسن بصری
# مسروق بن اجدع

## 2 صدی ہجری کی تفاسیر

* تفسیر سفیان بن عیینہ
* تفسیر شعبہ بن حجاج
* تفسیر وکیع بن جرح
* تفسیر یزید بن ہارون
مندرجہ بالا میں سے کوئی کتاب اب باقی نہیں رہی ہے۔

دوسری صدی ہجری کی تفاسیر جسے تبع تابعین کا تفسیری دور بھی کہا جاتا ہے۔
* تفسیر آدم بن ایان العسقلانی
* * تفسیر اسحاق بن راھویہ
* تفسیر ابن ابی شیبہ ، ابو بکر بن محمد کوفی متوفی 235 ہجری
* تفسیر ابن وھب ، عبد اللہ بن وھب القرشی متوفی 197 ہجری
* علم متشابہ القرآن ، امام کسائی متوفی 190 ہجری
* احکام القرآن ، امام شافعی متوفی 204 ہجری
* غرائب القران ، ابو فید مورج متوفی 195 ہجری
* تفسیر مقاتل بن سلیمان

## 3 صدی ہجری کی تفاسیر

* معانی القرآن ، ابو زکریا یحیی بن زیاد الفراء
* مجاز القرآن ، ابو عبیدہ معمر بن المثنی التامیمی متوفی 208 ہجری
* تفسیر ابن مخلد قرطبی متوفی 276 ہجری
*

## 4 صدی ہجری کی تفاسیر
### جامع البیان فی تفسیر القرآن
امام ابو جعفر ابن جریر طبری کی تفسیر جو تیس ہزار صفحات پر مشتمل تھی جسے بعد میں مختصر کیا گیا۔ اس میں احادیث ، صحابہ اور تابعین کے اقوال پر زور دیتے ہیں۔ اس کی خصوصیات میں اسانید اور اقوال کو پیش کرنا اور روایات کو ترجیح دینا، ناسخ و منسوخ آیات کو بیان کرنا، آیات سے مسائل اخذ کرنا ، قرأت کا ذکر اور معانی بیان کرنا ہے۔

### تفسیر ابن ابی حاتم
حاتم محمد بن ادریس الرازی کی جامع تفسیر جس میں احادیث ، صحابہ اور تابعین کے اقوال پر زور ہے۔ طبری کی طرح اسانید اور اقوال کو پیش کرنا اور روایات کو ترجیح دی گئی ہے۔

### احکام القرآن ( جصاص )
یہ تفسیر چوتھی صدی ہجری کے معروف عالم علامہ ابو بکر احمد بن علی الرازی الجصاص الحنفی کی تصنیف ہے۔ انھوں نے پورے قرآن کی تفسیر کرتے ہوئے احکام پر مبنی آیات کی خصوصی تفسیر قلم بند کی ہے۔ اصل کتاب عربی میں ہے، اردو ترجمہ کرنے کی سعادت مولانا عبد القیوم صاحب نے حاصل کی ہے۔

## 5 صدی ہجری کی تفاسیر
ابو عبد الرحمن محمد بن حسین کی حقائق التفسیر جو صوفیانہ طرز پر لکھی گئی تفسیر ہے۔

### الکشاف و البیان عن تفسیر القرآن
یہ احمد بن ابراہیم ثعلبی نیشاپوری کی تفسیر ہے جو فقہی احکام، نحوی مسائل، سلف کے اقوال، اسانید پر مشتمل چھ جلدوں میں عربی تفسیر ہے۔

### علی بن احمد الواحدی نیشاپوری کی تفاسیر
علی بن احمد الواحدی نیشاپوری کی ایک بڑی تفسیر البسیط فی تفسیر القرآن المجید ہے جو عربی اور انگریزی میں میسر ہے۔
امام واحدی کی درمیانی تفسیر الوسیط فی تفسیر القرآن المجید عربی میں میسر ہے۔
الوجیز فی تفسیر الکتاب العزیز تفسیر کے اختصار کی کتب میں سے ایک ہے جسے واحدی نیشاپوری نے تحریر کیا۔

اسباب نزول قرآن عربی اور اردو میں امام واحدی نیشاپوری کی تفسیر ہے جس میں 114 سورتوں کا جامع اسباب نزول بیان کیا گیا ہے۔
امام غزالی اور امام جلال الدین سیوطی نے ان کی کافی تعریف کی ہے۔

## 6 صدی ہجری کی تفاسیر
### تفسیر الزمخشری (تفسیر الکشاف)
محمد بن عمر الزمخشری ابو القاسم جار اللہ کی مشہور عربی تفسیر جس سے عمدہ قرآن کی فصاحت و بلاغت کسی اور تفسیر میں بیان نہیں ہوئی۔ زمخشری کی وفات 538 ہجری میں ہوئی، اس وجہ سے اسے چھٹی ہجری کی تفسیر میں شامل کیا گیا ہے۔

### تفسیر بغوی
امام ابو محمد حسین البغوی حنفی کی تفسیر معلم التنزیل جو تفسیر البغوی بھی کہلاتی ہے یہ ایک مختصر تفسیر ہے، تفسیر صحابہ، تابعین، تبع تابعین کے اقوال پر مشتمل ہے۔

### احکام القرآن ابن عربی
احکام القران ابن العربی مالکی کی ایک جامع تفسیرہ جو عربی میں لکھی گئی ہے۔ احکام القران کے عنوان پر لکھی جانے والی تفاسیر کو فقہی تفسیر بھی کہا جاتا ہے کیونکہ ان تفسیروں میں قران کی صرف ان ایات کی تفسیر کی گئی ہے جو فقہی مسائل سے متعلق ہیں۔ تفسیر احکام القران کا مالکی تفسیری ادب میں خاص مقام ہے کیونکہ یہ امام شافعی کی طرف سے احکام القران کے بعد مالکی فقہ کا پہلا تفصیلی کام ہے۔

ابن العربی نے قران کریم کے آیات اور پھر باب کا عنوان ذکر کرتے ہیں، انھوں نے تفسیر کا قدیم منہج اور مسلوب اختیار کیا ہے جس میں تفسیر القران بالقران تفسیر القران بالحدیث کو بہت اہمیت دی گئی ہے۔ قاضی ابن العربی صرف انہی ایات کی تفسیر ذکر کرتے ہیں جن میں فقہی مسائل پر بحث کی گئی ہو۔ وہ تینوں مکاتب فکر کے نظریات کو بھی سامنے لاتے ہیں۔ بہت سے مقامات پر قاضی ابن العربی مالکی مکتب فکر کے حق میں احادیث کو مختلف سندوں کے ساتھ لاتے ہیں اور ان میں مالکی فقہ کے مطابق ترجیح بھی پیش کرتے ہیں
 

### دیگر تفاسیر
**محاضرات الادباء و محاورات الشعراء و البلغاء**
ابو القاسم حسن بن محمد المعروف علامہ راغب اصفہانی کی کتاب محاضرات الادباء و محاورات الشعراء و البلغاء تفسیر کی کتاب ہے جس میں قرآنی الفاظ کے معنی اور مفہوم کو بیان کیا گیا ہے۔ دس جلدوں میں مصر سے تصحیح شدہ نسخہ شائع ہوا۔

## 7 صدی ہجری کی تفاسیر
### تفسیر کبیر
تفسیر الکبیر امام ابو عبد اللہ محمد فخر الدین رازی ولادت 544ھ وفات 606ھ کی عربی تفسیر قرآن جس کا اصل نام "مفاتیح الغیب" ہے جو امام محقق فخر الدین ابن خطیب الرازی شافعی کی تفسیر ہے۔ یہ تفسیر 32 جلدوں میں مصر سے شائع ہوئی ہے۔

### تفسیر قرطبی
تفسیر قرطبی عربی کی مشہور و معروف تفسیر ہے جس کاپوارنام "الجامع لأحکام القرآن" معروف بہ تفسیر قرطبی ہے۔ اس کے مفسر ابوعبدالله، محمد بن احمد بن ابوبکر بن فَرْح انصاری خزرجی اندلسی شمس الدين القرطبی (وفات:671ھ) المعروف امام قرطبی ہیں۔

### تفسیر البیضاوی
قاضی ناصر الدین عبد اللہ بن عمر بن علی البیضاوی الشیرازی الشافعی کی عربی تفسیر جس کا نام تفسیر البیضاوی ہے۔ یہ مختصر تفسیر اور مختلف تفاسیر کا خاصہ ہے۔
اعراب و معنی اور کلام و عقائد میں مشہور ہے۔
اس میں معتزلہ کا خوب رد کیا گیا ہے۔ بہت سے ممالک میں درس میں پڑھائی جاتی ہے۔

### صوفیانہ تفاسیر
ابو نصر بقلی شیرازی کی عرائس القرآن عربی تفسیر۔
نجم الدین دایہ اور علاؤ الدین سمنانی کی التاویلات النجمیہ، عربی تفسیر۔
صوفیہ کے سرخیل اور شیخ الاکبر محمد بن علی المعروف ابن عربی کی تفسیر ابن عربی جس میں صوفیانہ تصورات کو تفصیل سے بیان کیا گیا۔

## 8 صدی ہجری کی تفاسیر
### تفسیر مدارک
عبد اللہ بن احمد بن محمود النسفی کی عربی تفسیر جس کا پورا نام مدارک التنزیل و حقائق التاویل ہے، اسے تفسیر النسفی بھی کہتے ہیں تین جلدوں میں میسر، مختصر اور متوسط تفسیر ہے۔ اس میں وجوہ اعراب اور وجوہ قرأت کا بیان ہے۔ اسرائیلی روایات کو بہت کم بیان کیا گیا ہے۔ فقہ حنفی کی مستند تفسیر ہے۔

### تفسیر الخازن
امام عبد اللہ بن محمد المعروف بالخازن کی عربی تفسیر لباب التاویل فی معانی التنزیل چار جلدوں میں قرآنی تفسیر ہے۔ اسرائیلی روایات اور قصوں کا بیان ہے۔ تاریخ اور غزوات کا بھی تفصٹبیان ہے۔ فقہی مسائل پر تفصیلی بحث کی گئی ہے۔ فقہ شافعی کی مستند تفسیر ہے۔

### البحر المحیط فی التفسیر
ابو حیان اندلسی کی عربی تفسیر البحر المحیط فی التفسیر 8 جلدوں پر مشتمل منفرد تفسیر ہے۔
ابو حیان اندلسی شاعر اور مشہور لغت دان ہیں اور اس فن میں بے مثال ہیں۔
وجوہ اعراب کو جاننے کے لیے یہ تفسیر اہم ترین اور اولین مآخذ ہے۔
نحوہ مسائل کو تفصیل سے بیان کیا ہے۔ زمخشری اور ابن عطیہ کو نحوی دلائل کا رد کیا ہے۔
فقہی مسائل، صرف و نحو ، بلاغت اور تفسیری علم کا سمندر ہے۔

### تفسیر ابن کثیر
حافظ ابوالفداء اسماعیل بن عمر بن کثیر دمشقی کی چار جلدوں میں تفسیر ابن کثیر نہایت مشہور و معروف عربی تفسیر ہے۔ اس میں جریر ابن طبری ، ابن ابی حاتم اور ابن عطیہ کی تفاسیر سے استفادہ کیا گیا ہے۔
پہلے ابن کثیر تفسیر قرآن بالقرآن کرتے ہیں، پھر احادیث کا ذکر کرتے ہیں۔ پھر احادیث پر جرح کرتے ہیں۔
پھر صحابہ، تابعین اور علمائے سلف کے اقوال بیان کرتے ہیں۔

## 9 صدی ہجری کی تفاسیر
### تفسیر ثلبعی
عبد الرحمن بن محمد مخلوف ثلبعی جزائری کی الجواھر الحسان فی تفسیر القرآن جسے تفسیر ثلبعی بھی کہا جاتا ہے، عربی میں قرآن کی تفسیر ہے جسبکی چار جلدیں ہیں۔
جزائری مالکی مذہب سے تھے اور اکابر اولیاء میں شمار ہوتے ہیں۔
یہ تفسیر ابن عطیہ کی تفسیر سے ماخوذ ہے۔
قرأت کے مسائل ، نحو کے مسائل اور تفسیری روایات کو بیان کیا گیا ہے۔

### اللباب فی علوم الکتاب
ابن عادل الحنبلی کی اللباب علوم الکتاب قرآن کی عربی تفسیر ہے جس میں قرآن کی سائنسی وضاحت اور اس کے اصول کا بیان ہے۔
یہ غالباً قرآن کی سائنسی تشریح کی اولین کوشش ہے۔

## 10 صدی ہجری کی تفاسیر
### تفسیر الدر المنثور
تفسیر الدر المنثور، جس کا پورا نام الدر المنثور فی التفسیر بالماثور ہے مفسر علامہ عبد الرحمن جلال الدین سیوطی کی ایک اہم کتاب تفسیر قرآن ہے۔ الدر المنثور ایک تفسیر بالماثور ہے جو امام جلال الدین عبد الرحمن بن ابی بکر السیوطی کی مایہ ناز تفسیر ہے جس میں دس ہزار سے زائد احادیث کو جمع فرمایا ہے۔
علامہ سیوطی نے پہلے ترجمان القرآن لکھی اور پھر اس سے تفسیر در منثور کو اخذ کیا۔
پوری تفسیر میں کہیں بھی اپنی رائے کو شامل نہیں کیا جو اس تفسیر کی انفرادیت ہے۔

### تفسیر جلالین
تفسیر جلالین عربی زبان میں نہایت مختصرتفسیر قرآن ہے جسے دو مشہور مفسرین امام جلال الدین محلی (791ھ–864ھ) اور جلال الدین سیوطی (849ھ– 911ھ) نے تصنیف کیا ہے۔ تقریباً پانچ صدیوں سے تفسیر جلالین متداول و مقبول ہے۔ امام جلال الدین سیوطی کی شاہکار تصانیف میں تفسیر جلالین کو نمایاں اور خصوصی اہمیت حاصل ہے۔ یہ تفسیر اِختصار و جامعیت، صحت و مفہوم اور توضیح مطالب کی وجہ سے علما و طلبہ کی مرکزِ توجہ رہی ہے۔

## 11 صدی ہجری کی تفاسیر
### سواطع الالہام
ابو فیض فیضی متوفی 1004 ہجری کی عربی تفسیر۔

### انوار القرآن و اسرار القرآن
علی بن سلطان القاری الحنفی کی پانچ جلدوں میں تفسیر جسے تفسیر ملا علی قاری بھی کہا جاتا ہے۔

## 12 صدی ہجری کی تفاسیر
### روح البیان فی تفسیر القرآن
علامہ محمد اسماعیل حقی البروسوی کی صوفیانہ انداز کی تفسیر جو عربی اور اردو میں دس جلدوں میں میسر ہے۔ ہر آیت کی پہلے تفسیر عالمانہ ، اس کے بعد تفسیر صوفیانہ کی جاتی ہے، پھر مشکل الفاظ کے معانی ، شان نزول اور فقہی مسائل بیان کرتے ہیں۔ مولانا رومی کے بہت سے اشعار اس تفسیر میں موجود ہیں۔

## 13 صدی ہجری کی تفاسیر
### فتح القدیر
محمد بن علی بن محمد الجولانی کی عربی میں پانچ جلدوں میں تفسیر۔ اس میں سلف کے تفسیری اقوال ، مشکل الفاظ کے معانی ، فقہی مسائل اور قرأت مسائل بیان ہوئے ہیں۔

### [[تفسیر مظہری]]
قاضی محمد ثناء اللہ عثمانی کی تفسیر چھ جلدوں میں عربی اور اردو میں موجود ہے۔

### تفسیر سعدی
عبد الرحمن سعدی تمیمی نے بیسویں صدی میں عربی میں تفسیر لکھی جس کی نمایاں خصوصیات مثبعربی گرامر اور احادیث کا بیان ہے۔

### تفسیر روح المعانی
شہاب الدین سید محمود آفندی آلوسی البغدادی کی عربی میں 16 جلدوں پر مشتمل تفسیر۔ اس تفسیر کو گذشتہ تفاسیر کا خلاصہ بھی کہا جاتا ہے۔

## 14 صدی ہجری کی تفاسیر
### تفسیر المنار
محمد رشید رضا طرابلسی لبنانی مصری کی 12 جلدوں پر مشتمل نامکمل تفسیر۔ جدید علوم کی روشنی میں قرآنی ہدایت کو بیان کیا گیا ہے۔

### الجواھر فی تفسیر القرآن الکریم
الشیخ طنطاوی جوھری کی 12 جلدوں میں عربی تفسیر جو جدید سائنسی علوم سے بھری پڑی ہے۔

### بیان المعانی
عبد القادر ملا حویش آل غازی العانی کی عربی تفسیر جس میں نزول قرآن کے حساب سے تفسیر کی گئی ہے۔

### نظام القرآن و تاویل القرآن
حمید الدین فراہی کی عربی تفسیر جس میں نظم قرآن، قرآن بالقرآن ، معانی و بلاغت اور ربط آیات کا بیان کیا گیا ہے اور قرآن کی قرآن سے تفسیر کا بڑا کام کیا گیا۔

### تفسیر سعدی
عبد الرحمن سعدی تمیمی نے بیسویں صدی میں عربی میں تفسیر لکھی جس کی نمایاں خصوصیات مثبعربی گرامر اور احادیث کا بیان ہے۔

### دیگر تفاسیر
* محمد عزۃ دروزہ کی چھ جلدوں میں التفسیر الحدیث جس میں نزول قرآن کے حساب سے تفسیر کی گئی ہے۔
* سید قطب شہید کی سائنسی اور معاشرتی تحقیق پر مبنی فی ظلال القرآن جو چھ جلدوں پر مشتمل ہے۔
* محمد جمال الدین القاسمی کی تفسیر القاسمی (محاسن التاویل) جو انگریزی اور عربی میں میسر ہے۔
* احمد مصطفی المراغی کی تفسیر المراغی جس کی نمایاں خصوصیت سائنسی مسائل کی تشریح ہے۔
* عبد الکریم خطیب کی التفسیر القرآنی للقران جو قرآن کی قرآن سے تفسیر اور اجتہاد پر 16 جلدوں کی کتاب ہے۔
* محمد ابو زھرۃ کی زھرۃ التفاسیر جو عربی میں دس جلدوں پر مشتمل ہے اور اس کی خصوصیت معاشرتی تحقیق ہے۔

## برصغیر پاک و ہند کی تفاسیر
### التفسیرات الاحمدیہ
شیخ احمد ملا جیون کی التفسیرات الاحمدیہ عربی اور اردو میں میسر تفسیر ہے۔ شیخ احمد شاہ اورنگزیب عالمگیر کے استاد تھے اور فقہ کی درسی کتاب نور الانوار کے مصنف ہیں۔

## حوالہ جات

زمرہ:اسلامی اصطلاحات
زمرہ:تفسیر
زمرہ:قرآن
زمرہ:علم تفسیر
زمرہ:قرآنیت
زمرہ:قرآنیون